Miðað við fyrirheit forsætisráðherra eftir ofsaveðrið 10. desember hlýtur ríkisstjórnin að bretta um ermarnar og ráðast í endurbætur á flutnings - og dreifikerfi raforku . Atvinnu - og nýsköpunarráðuneytið sendi frá sér fréttatilkynningu að morgni mánudags 16 , desember þar sem sagði : „ Í þingsályktun 26 / 148 , frá júní 2018 , um stefnu stjórnvalda um uppbyggingu flutningskerfis raforku , kemur fram að sérfróður aðili skuli fenginn til að gera sjálfstæða rannsókn á áhrifum mismunandi tæknilegra lausna við lagningu raflína og á þjóðhagslegri hagkvæmni þess að aukið hlutfall flutningskerfis raforku verði lagt í jörð , með tilliti til áhrifa á raforkuverð , afhendingaröryggis , hagkvæmni , byggðaþróunar , tæknilegra lausna og umhverfiskostnaðar . Er það í samræmi við þær áherslur sem er að finna í stjórnarsáttmála ríkisstjórnarinnar um að treysta þurfi betur flutnings - og dreifikerfi raforku í landinu , tengja betur lykilsvæði , tryggja afhendingaröryggi um land allt og skoða að hve miklu leyti megi nýta jarðstrengi í slíkar tengingar með hagkvæmum hætti . Til að fylgja því verkefni eftir fengu atvinnuvega - og nýsköpunarráðuneyti og umhverfis - og auðlindaráðuneyti , á síðasta ári , óháðan sérfróðan aðila , dr. Hjört Jóhannsson , til að vinna skýrslu um jarðstrengi í flutningskerfi raforku út frá framangreindum efnisatriðum . Skýrsla hins sérfróða aðila liggur nú fyrir og hefur hún verið sett í opið umsagnarferli á samráðsgátt stjórnvalda . “ RARIK lauk í október 2019 lagningu tæplega 67 km. jarðstrengs frá Geldingafelli á Bláfellshálsi til ferðaþjónustuaðila á Kjalvegi en þar með tengdust meðal annars bæði Hveravellir og Kerlingafjöll raforkukerfinu . Vegna þess að spenna er lægri á dreifikerfi raforku en flutningskerfi nýtast jarðstrengir í dreifikerfinu . Myndin er af vefsíðu RARIK . Dr. Hjörtur Jóhannsson segir aðeins tæknilegt mögulegt að leggja um 5% nýrra 220kV flutningslína í jörðu . Hann segir einnig : „ Hvað varðar ferðamennsku og möguleg neikvæð áhrif loftlína á ásýnd náttúru , má ljóst vera að hinar miklu lengdatakmarkanir jarðstrengja leiða af sér að takmörkuðu máli skiptir hvort styrking flutningskerfisins fari fram með loftlínum eingöngu , eða hvort nýttir séu jarðstrengskaflar við slíka styrkingu . Þar sem að jafnaði er aðeins hægt að leggja um 5% nýrra flutningslína í jörðu , er ekki hægt að notast við jarðstrengi til að koma í veg fyrir neikvæð áhrif nýrra 220kV flutningslína á ásýnd náttúru . Meginniðurstaða þessa verkefnis er að hinar miklu lengdatakmarkanir jarðstrengja á hæstu spennustigum flutningskerfa raforku leiðir af sér að notkun svo stuttra jarðstrengskafla mun ekki hafa veruleg áhrif á afhendingaröryggi , raforkuverð , umhverfiskostnað eða byggðaþróun . “ Í stefnuyfirlýsingu ríkisstjórnar Katrínar Jakobsdóttur segir um byggðamál : „ Flutnings - og dreifikerfi raforku verður að mæta betur þörfum atvinnulífs og almennings alls staðar á landinu . Uppbygging kerfisins getur stutt við áætlanir um orkuskipti sem miða að því að draga úr losun gróðurhúsalofttegunda , t.d. með því að hraða þrífösun rafmagns , með varmadæluvæðingu á köldum svæðum , innviðum fyrir rafbíla og rafvæðingu hafna . “ Í kafla stefnuyfirlýsingarinnar um umhverfis - og auðlindamál segir : „ Forgangsverkefni ríkisstjórnarinnar verður að nýta með sem hagkvæmustum hætti þá orku sem þegar hefur verið virkjuð . Nú liggur sem sagt fyrir skýrsla óháðs sérfræðings um að ekki sé unnt að leggja nema 5% af 220kV flutningslínu í jörðu . Niðurstaðan er til umsagnar í samráðsgátt stjórnarráðsins . Ólíklegt er að önnur niðurstaða birtist þar þótt ekki sé það útilokað . Miðað við fyrirheit forsætisráðherra eftir ofsaveðrið 10. desember hlýtur ríkisstjórnin að bretta um ermarnar og fara að tillögum Þórdísar Kolbrúnar Reykfjörð Gylfadóttur , atvinnu - og nýsköpunarráðherra , og alþingis í ályktunum þess um stórátak til orkuöryggis með því að styrkja loftlínur til flutnings raforku . Varaformaður VG , umhverfis - og auðlindamálaráðherrann , verður að standa að framkvæmd stjórnarsáttmálans eins og aðrir .